《长夏叹》
宋代·陈宓

六月不雨旸乌骄，飞蝗更剪深田苗。
农夫抱衾覆一亩，背裂口焦如火烧。
农夫农夫莫怨怒，更有无田可耕处。
昨日长淮禾稻区，白骨成堆今莫数。
金缯百万去安边，城壁不修唯坏垣。
人言犬羊盟誓坚，我愿夏日长如年。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。